**Eiropas Komisijas ekspertu piesaiste projektu iesniegumu   
zinātniskās kvalifikācijas vērtēšanas nodrošināšanai**

1. Atbilstoši 2016.gada 12.janvāra Ministru kabineta noteikumu Nr.34. “Darbības programmas “Izaugsme un nodarbinātība”1.1.1.specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā”1.1.1.1.pasākuma “Praktiskas ievirzes pētījumi” īstenošanas noteikumi” (turpmāk – MK noteikumi) 51.punktu, lai nodrošinātu projektu iesniegumu zinātniskās kvalitātes izvērtējumu, tiek piesaistīti Eiropas Komisijas ekspertu datu bāzē iekļauti eksperti (turpmāk – EK eksperti).
2. Katru projekta iesniegumu vērtē vismaz divi EK eksperti, kuri atbilst MK noteikumos noteiktajām prasībām:
   1. Ekspertam ir doktora zinātniskais grāds;
   2. Eksperta zinātniskā kvalifikācija atbilst konkrētā projekta iesnieguma zinātnes nozarei vai apakšnozarei;
   3. Ekspertam ir atbilstoša profesionālā pieredze un kompetence.
3. EK ekspertu atlasi veic CFLA piesaistīti darbinieki – speciālisti, kuriem ir pieredze pētniecībā un atbilstoša zinātniskā kvalifikācija (ieteicams doktora grāds) atbilstošā zinātnes nozarē (turpmāk – speciālisti).
4. Pēc projektu iesniegumu iesniegšanas termiņa beigām, visi iesniegtie projektu iesniegumi tiek sadalīti pa zinātņu nozarēm un apakšnozarēm saskaņā ar projektu iesniedzēju norādīto informāciju, kas balstīta uz *Frascati* rokasgrāmatu/OECD klasifikāciju. Starpdisciplināriem projektiem nosaka vadošo nozari un apakšnozari un citu nozaru iesaistītās apakšnozares. Abu EK ekspertu kolektīvajai kompetencei pēc iespējas jānosedz visas būtiskās projekta nozares.
5. Projektu iesniegumi tiek sadalīti speciālistiem, ņemot vērā katra speciālista kvalifikāciju un pieredzi – izglītību, pētniecības pieredzi utt. Starpdisciplināru projektu gadījumā notiek vienošanās par sadarbību starp atbilstošiem speciālistiem EK ekspertu atlasē.
6. Speciālists katram projektu iesniegumam nosaka atslēgas vārdus (no projekta iesniegumā norādītajiem atslēgas vārdiem, ja nepieciešams, no informācijas projekta iesnieguma nosaukumā, kopsavilkumā vai aprakstā). Turpmāk katram projekta iesniegumam tiek izpildīti sekojoši soļi:
   1. Pirmajā EK ekspertu piemeklēšanas kārtā speciālists izmanto EK ekspertu datu bāzi. Meklējot pēc katra projekta nozarei/apakšnozarei un projekta iesniedzēja norādītajiem projektu raksturojošajiem atslēgas vārdiem, un filtrējot pēc pieredzes nozarē un izglītības, nosakot, ka EK ekspertam jābūt doktora grādam (*Research Doctoral degree/PhD)*, tiek iegūts projekta iesnieguma potenciālo EK ekspertu saraksts. Ja nepieciešams, atbilstošāku rezultātu iegūšanai meklēšana tiek konkretizēta, ievadot sākotnējā meklēšanas laukā citu atslēgas vārdu (vai vārdu kombināciju), kas atbilst iesniegtā projekta atslēgas vārdiem vai tematikai.
   2. Otrajā kārtā izmanto Scopus datu bāzi un katram EK ekspertam no atlasītā saraksta veic ‘*Author Search*’ pēc EK eksperta uzvārda un, ja nepieciešams, vārda. Atrodot EK ekspertu, salīdzina viņa publikāciju tēmas ar projekta tēmu, lai noteiktu, vai EK eksperts atbilst šim projektam.

**Lai kvalificētos izvērtēšanai, EK ekspertam ir jāizpilda šādi publikāciju statistikas kritēriji:**

* + 1. ir publikācijas divu pēdējo kalendāro gadu periodā (piemēram 2019.gada rudenī var tikt izvēlēti EK eksperti, kuriem konstatējamas publikācijas 2017. un 2018.gadā). Ja pēdējā publikācija ir agrāk, tad ekspertu neizvēlas (nosaka pēc Scopus);
    2. publikāciju statistika (skaits, H-indekss) atbilst kritērijiem:

**Dabaszinātnēs**

* H-indekss ir vismaz tikpat augsts vai augstāks nekā projekta zinātniskajam vadītājam
* vairumā gadījumu vēlams ;
* izņēmuma gadījumos – tikai disciplīnās, kam raksturīga rezultātu publicēšana konferenču rakstu krājumos un patentēšana (piem., dažādās inženierzinātnēs un dažās datorzinātņu apakšnozarēs), kas nav iekļauti SCI datu bāzēs vai kur tiek publicēti reti un apjomīgi darbi (piem., dažās matemātikas apakšnozarēs).
* Publikāciju skaits, iespēju robežās, ir tik pat augsts vai augstāks nekā projekta zinātniskajam vadītājam

**Sociālajās un humanitārajās zinātnes**

* H-indekss un publikāciju skaits, iespēju robežās, ir vismaz tikpat augsts vai augstāks nekā projekta zinātniskajam vadītājam
* eksperta atbilstību prasībām nosaka, objektīvi izvērtējot:
* zinātnisko aktivitāti pēdējo 5 gadu laikā
* zinātnieka akadēmiskās pieredzes līmeni, ko var noteikt pēc publikāciju sadalījuma pa gadiem, akadēmiskā statusa, līdzdalības žurnālu redakcijās un konferenču organizācijas komitejās.
  + 1. Gadījumos, kad projekta nozares/apakšnozares un projekta specifikas dēļ nav iespējams piemeklēt šai procedūrai atbilstošus EK ekspertus, pamatotu iemeslu dēļ iespējamas atkāpes no procedūras prasībām.
  1. Darbības atkārto, līdz projektam noteikti minimums 4 (optimāli – 6) piemēroti EK eksperti. Veidojot EK ekspertu sarakstu, ievēro sekojošos nosacījumus:
* pēc iespējas vienmērīgs sadalījums pa EK ekspertu mītnes valstīm, ņemot vērā valstu apdzīvotības proporciju;
* pēc iespējas vienāds dzimumu balanss (jācenšas nodrošināt vismaz 40/60 sieviešu/vīriešu attiecību, ciktāl to pieļauj attiecīgā nozare, bet prioritātei jāpaliek kompetenču atbilstībai);
* katram projektam piemeklētie EK eksperti ir sakārtoti tādā secībā, kādā tie tiks uzaicināti veikt izvērtējumu. Šim nolūkam speciālists iziet no apsvērumu kombinācijas [H-indekss + publikāciju skaits + specializācijas atbilstība].

1. Kad projektam iegūts nepieciešamais EK ekspertu skaits, tiek uzsākta komunikācija ar izvēlētajiem EK ekspertiem.
2. Pirms projekta iesnieguma vērtēšanas uzsākšanas katrs no EK ekspertiem līdz ar līgumu paraksta konfidencialitātes un objektivitātes apliecinājumu.
3. Projekta iesnieguma izvērtēšanai EK ekspertiem tiek nodrošināta piekļuve Kohēzijas politikas fondu vadības informācijas sistēmai (turpmāk – KP VIS), dodot pieeju tikai tiem projektu iesniegumiem, kuri piešķirti konkrētajam EK ekspertam zinātniskās kvalitātes izvērtēšanai. EK ekspertam ir pieejams viss projekta iesniegums – gan projekta iesnieguma veidlapa, gan visi tai pievienotie pielikumi (gan latviešu, gan angļu valodā). Pirms vērtēšanas uzsākšanas un vērtēšanas laikā speciālists EK ekspertam sniedz tehnisko atbalstu darbā ar KP VIS.
4. EK eksperts vērtējumu veic atbilstoši MK noteikumiem, projektu iesniegumu vērtēšanas kritērijiem un vērtēšanas kritēriju piemērošanas metodikai.
5. EK eksperti veic kvalitātes kritēriju Nr.3.1., Nr.3.2. un Nr.3.3. izvērtēšanu, katrā kritērijā piešķirot punktu skaitu diapazonā no 0 līdz 5 punktiem (ar soli 0,5 punkti), atbilstoši vērtēšanas kritēriju piemērošanas metodikā norādītajai informācijai. EK eksperts vērtējumu sagatavo specializētā vērtēšanas veidlapā kvalitātes kritērijiem Nr.3.1., Nr.3.2. un Nr.3.3.
6. Pēc EK eksperta vērtējuma saņemšanas speciālists sadarbībā ar CFLA darbiniekiem, kuri veic projektu iesniegumu vērtēšanu, izvērtē EK ekspertu sniegtā vērtējuma atbilstību MK noteikumiem, projektu iesniegumu vērtēšanas kritērijiem un vērtēšanas kritēriju piemērošanas metodikai. Nepieciešamības gadījumā EK eksperts tiek lūgts papildināt vērtējuma pamatojumu.
7. Pēc abu EK ekspertu neatkarīgā vērtējuma gala versijas saņemšanas, abi izvērtējumu veikušie EK eksperti tiek savstarpēji informēti par otru vērtējumu veikušo EK ekspertu. EK eksperts, kura zinātniskā kvalifikācija vērtējama kā augstāka, sadarbībā ar otru EK ekspertu sagatavo konsolidēto vērtējumu.
8. Konsolidēto vērtējumu apstiprina abi sākotnēji neatkarīgo vērtējumu veikušie EK eksperti.
9. Ja EK eksperti savstarpēji nevar vienoties par konsolidēto vērtējumu un informē par to CFLA, projekta iesnieguma vērtēšanai tiek piesaistīts trešais neatkarīgais EK eksperts, kurš atbilst iepriekš aprakstītajiem kritērijiem.
10. CFLA garantē EK ekspertu anonimitāti, tādēļ EK eksperta identitāte ne izvērtējamā projekta zinātniskajam vadītājam, ne jebkuram no projekta dalībniekiem, nedrīkst kļūt zināma. Savstarpēji EK ekspertu identitātes tiek atklātas tikai konkrētu projektu vērtējošajiem EK ekspertiem konsolidētā vērtējuma sagatavošanai pēc individuālo vērtējumu sagatavošanas.
11. CFLA nodrošina, ka konkrētu projekta iesniegumu vērtējušie EK eksperti ir zināmi tikai speciālistam, kurš nodrošina EK ekspertu piesaisti minētajam projekta iesniegumam un tiem CFLA darbiniekiem, kuri tiešā veidā iesaistīti konkrētā projekta iesnieguma vērtēšanā.
12. Speciālisti, kuri veic EK ekspertu atlasi pirms darba uzsākšanas paraksta konfidencialitātes un objektivitātes apliecinājumus. Speciālistu pienākums ir nodrošināt, ka, veicot EK ekspertu atlasi, nerodas situācijas, kurās viņiem identificējami interešu konflikta riski.